bg en bg ru uk bg bg uk ru bg bg bg de bg bg bg bg bg bg bg bg bg bg uk bg de bg de bg de bg de bg de bg de bg de bg de bg de bg de bg ru bg bg bg bg bg ru bg hbs_cyr bg ru bg ru bg bg bg bg bg bg mk bg ru bg ru ru bg bg bg hbs_cyr bg tg ru bg bg ru bg bg ru bg ru bg en en de
Общински съветник в Г. Оряховица дарява възнагражденията си за благотворителност | milostiv.org
English | Присъединете се към нас
ВИКТОР АЗМАНОВ ПОДАДЕ ОСТАВКА КАТО ОБЩИНСКИ СЪВЕТНИК В ГОРНА ОРЯХОВИЦА. Мотивът за това е настоящото съотношение на политическите сили в местния парламент, което, по думите му, не позволява предприемането на достатъчно положителни промени. Бизнесменът бе избран за поста в листата на коалиция „Алтернативата на гражданите”, която бе трета по вот на последните местни избори, и излъчи четирима общински съветници.
Азманов дарява цялото получено до този момент възнаграждение като член на Горнооряховския парламент за благотворителната дейност на комитета „Свети Мина” към храма „Св. Три Светители” в железничарския град.
Мястото му в Общинския съвет ще заеме следващият в листата – Трифон Димитров.
В разпространено чрез медиите обръщение Азманов уточнява, че ще бъде по-полезен на жителите на Горна Оряховица чрез бизнеса и контактите си.
„В изминалите две години от работата на Общински съвет – Горна Оряховица, в чийто състав вие – гражданите и гласоподаватели, отредихте „Алтернативата на гражданите“ да ви представлява с четирима общински съветници, мнозинството, съставено от партиите на статуквото и застоя, управляващи общината от 1991 г. насам, не изпълни нито едно свое обещание, въпреки възможността да приеме необходимите решения. Ако искаме Горна Оряховица да стане жив и динамичен общински център, растящ, развиващ се, предпочитан за живеене и работа, трябва да излезем от капсулата, която ни е обгърнала, и максимално да ограничим зависимостите, които ни задушават“, твърди той.
Бизнесменът допълва, че той и екипът му осъзнават възможността да пресекат негативната тенденция в развитието на общността и смята заедно да продължат в тази посока. Твърди, че недобре функциониращият местен парламент не му позволява да разгърне потенциала си и ще разчита на колегите от „Алтернативата на гражданите“ да продължат борбата отвътре.
„Една от най-важните ни задачи е да осигурим среда за дългосрочни инвестиции. Същевременно немаловажно е и максимално бързото и ефективно облекчаване на бизнеса и гражданите от излишната тежест на административните услуги, предоставяни от местните органи. Не бива да се пропуска и другият изключително важен фактор за нашето развитие, а именно необходимостта от качествено и модерно образование, адекватна на настоящата реалност образователна система на общинско ниво и подготовка на качествени кадри. Повишавайки жизнения стандарт на всички жители на общината чрез силна икономика, по естествен път ще можем възходящо да удовлетворяваме потребностите в социалната сфера, в културния и спортен живот, а така също и по отношение на чистата и зелена околна среда. Ще осигурим възможности за финансиране в здравеопазването, което ще доведе до подобряване на условията за грижа към болните и на труда на здравните работници, както и на техните възнаграждения“, акцентира Азманов.
Споделете с нас добрина - ваша или на ваш познат и ние ще я разкажем на страниците на Милостив, за да вдъхновим и други добротворци.
Онкоболна майка се нуждае от временна подкрепа
Пещера изпрати помощ за пострадалите от наводнението в Каравелово
Българите във Флоренция вече имат свое неделно училище
Онкологичният център призовава бургазлии: Включете в благотворителната инициатива Велотон тази събота
Доброволци от Г. Оряховица се притекоха на помощ на бедстващите след наводнението в Карловско
Дарителската кампания на ППМГ Никола Обрешков събра 3434,40 лв. за пострадалите от наводненията в Карловско
Зов за помощ: Деян от Пазарджик има нужда от нас
Иво от Радомир пред поредно изпитание, налага се спешна животоспасяваща операция!
Продължават безплатните прегледи за туберкулоза в цялата страна
Столичният храм Рождество Христово възобновява просветните си курсове
Хора със здравословни проблеми
Copyright © 2011-2022 milostiv.org